Türgi kodanike õigus Euroopa Liidus viisavabalt reisida võib kuulutada «uut lehekülge» Ankara suhetes EL-iga, ütles Türgi välisminister Mevlüt Çavuşoğlu kolmapäeval.
Euroopa Komisjon andis kolmapäeval teatud tingimustel toetuse türklaste viisavabale reisimisele Euroopa Liitu, mis on Türgi nõue rändekriisi lahendamise kokkuleppes.
«Lisaks sellele, et see on pöördepunkt meie kodanike viisavabas reisimises, on see otsus uus lehekülg protsessis, mis seisab ees meie suhetes Euroopa Liiduga,» ütles Çavuşoğlu Ankaras ajakirjanikele.